Source: https://www.epi.sk/tlacivo-formular/potvrdenie-o-zdanitelnych-prijmoch-fyzickej-osoby-zo-zavislej-cinnosti-na-zdanovacie-obdobie-roku-2019.htm
Timestamp: 2020-04-01 05:26:25+00:00

Document:
Ekonomické právne informácie - Potvrdenie o zdaniteľných príjmoch fyzickej osoby zo závislej činnosti na zdaňovacie obdobie roku 2019
na vyplnenie potvrdenia o zdaniteľných príjmoch fyzickej osoby zo závislej činnosti a ďalších údajoch podľa § 39 ods. 5 zákona č. 595/2003 Z. z. o dani z príjmov v znení neskorších predpisov (ďalej len „zákon“) za zdaňovacie obdobie
Zamestnávateľ vystaví a doručí potvrdenie zamestnancovi aj vtedy, ak tomuto zamestnancovi v zdaňovacom období poskytol len plnenia oslobodené od dane podľa § 5 ods. 7 písm. b), k), l), n), o) zákona, ktoré sa uvádzajú na r. 05 až 09 tohto potvrdenia.
Ak zamestnávateľ alebo zamestnanec zistil, že potvrdenie podľa § 39 ods. 5 zákona obsahuje nesprávne údaje, zamestnávateľ vystaví opravné potvrdenie do konca mesiaca nasledujúceho po mesiaci, v ktorom zistil, že potvrdenie obsahuje nesprávne údaje alebo do konca mesiaca nasledujúceho po mesiaci, v ktorom zamestnávateľa na túto chybu zamestnanec upozornil. V potvrdení zamestnávateľ vyznačí, že ide o opravné potvrdenie.
Na riadku 01 sa uvádza úhrn vyplatených zdaniteľných príjmov zo závislej činnosti (peňažných aj nepeňažných), okrem príjmov, z ktorých sa daň vyberá zrážkou podľa § 43 zákona. Do úhrnu príjmov sa uvedú aj nepeňažné príjmy podľa § 5 zákona, z ktorých nebolo možné v zdaňovacom období zraziť preddavok na daň [§ 35 ods. 3 písm. a) zákona].
Na riadku 01a sa uvádza úhrn zdaniteľných príjmov zo závislej činnosti, ktoré zamestnancovi plynuli na základe dohôd o prácach vykonávaných mimo pracovného pomeru podľa zákona č. 311/2001 Z. z. Zákonník práce v znení neskorších predpisov (ďalej len „Zákonník práce“), pričom tieto príjmy sú zahrnuté v sume aj na r. 01.
Na riadku 01d sa uvádza suma zdaniteľného peňažného plnenia vyplatená podľa osobitných predpisov v mesiaci jún pri príležitosti obdobia letných dovoleniek, pričom tieto príjmy sú zahrnuté v sume aj na r. 01. Na r. 01d sa neuvádza suma oslobodená od dane podľa § 5 ods. 7 písm. n) zákona, ktorú zamestnávateľ uvádza na r. 07 tohto potvrdenia. Peňažné plnenie poskytnuté pri príležitosti obdobia letných dovoleniek možno prvýkrát oslobodiť od dane v mesiaci jún 2019.
Na riadku 01e sa uvádza suma zdaniteľného peňažného plnenia vyplatená podľa osobitných predpisov v mesiaci december pri príležitosti vianočných sviatkov, pričom tieto príjmy sú zahrnuté v sume aj na r. 01. Na r. 01e sa neuvádza suma oslobodená od dane podľa § 5 ods. 7 písm. o) zákona, ktorú zamestnávateľ uvádza na r. 08.
Na riadku 02 sa uvádza úhrn poistného a príspevkov, ktoré je povinný platiť zamestnanec (§ 5 ods. 8 zákona) podľa zákona č. 461/2003 Z. z. o sociálnom poistení v znení neskorších predpisov, zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov alebo príspevkov na zahraničné poistenie zamestnanca, na ktorého sa vzťahuje povinné zahraničné poistenie rovnakého druhu. Poistné a príspevky sa uvádzajú aj na riadkoch 02a, 02b, 02c, a to v členení na sociálne poistenie (zabezpečenie), zdravotné poistenie, sociálne a zdravotné poistenie viažuce sa k príjmom zdaňovaným v zahraničí.
Na riadku 07 sa uvádza suma peňažného plnenia vyplatená podľa osobitných predpisov v mesiaci jún pri príležitosti obdobia letných dovoleniek, na ktorú sa vzťahuje oslobodenie podľa § 5 ods. 7 písm. n) zákona, najviac v úhrne 500 eur. Na uplatnenie oslobodenia od dane je potrebné, aby zamestnanec súčasne spĺňal dve podmienky a to peňažné plnenie mu bolo vyplatené najmenej v ustanovenej výške a k 30. aprílu príslušného roka mal u rovnakého zamestnávateľa nepretržite odpracovaných aspoň 24 mesiacov.
Na riadku 08 sa uvádza suma peňažného plnenia vyplatená podľa osobitných predpisov v mesiaci december pri príležitosti vianočných sviatkov, na ktorú sa vzťahuje oslobodenie podľa § 5 ods. 7 písm. o) zákona, najviac v úhrnnej výške 500 eur. Na uplatnenie oslobodenia od dane je potrebné okrem iného, aby zamestnanec mal k 31. októbru príslušného roka, u rovnakého zamestnávateľa, nepretržite odpracovaných aspoň 48 mesiacov.
Na riadku 09 sa uvádza suma príspevku na rekreáciu poskytnutého zamestnávateľom zamestnancovi podľa
§ 152a Zákonníka práce, ktorá je podľa § 5 ods. 7 písm. b) zákona oslobodená od dane.
Na riadku 10 sa uvádza suma nezdaniteľnej časti základu dane na daňovníka, na ktorú zamestnávateľ prihliadol v zdaňovacom období.
Na riadku 11 sa uvádza úhrnná suma zamestnávateľom zrazených príspevkov na doplnkové dôchodkové sporenie, ktoré za zamestnanca odvádzal zamestnávateľ.
Na riadku 12 sa uvádza číselné označenie kalendárnych mesiacov, ku ktorým sa viažu sumy uvedené na r. 01 až 14 tohto potvrdenia.
Riadok 13 sa vypĺňa len vtedy, ak je vyplnený r. 07 alebo r. 08. Na r. 13 sa uvádzajú sumy priemerného mesačného zárobku (funkčného platu) zamestnanca (§ 134 Zákonníka práce, § 29 ods. 2 zákona č. 553/2003 Z. z. v znení neskorších predpisov, § 160 ods. 2 zákona č. 55/2017 Z. z.), ktoré sú rozhodujúcim ukazovateľom pri aplikácii § 5 ods. 7 písm. n) alebo o) zákona a uvádza sa aj doba zamestnania k 30. aprílu a k 31. októbru príslušného kalendárneho roka, t. j. počet kalendárnych mesiacov nepretržitého trvania pracovnoprávneho (štátnozamestnaneckého) vzťahu zamestnanca u tohto zamestnávateľa.
Na riadku 14 sa uvádza meno, priezvisko a rodné číslo (dátum narodenia, ak dieťa nemá rodné číslo) vyživovaného dieťaťa (detí), žijúceho so zamestnancom v domácnosti, na ktoré si zamestnanec uplatňoval daňový bonus podľa § 33 zákona. Uvádza sa aj číselné označenie mesiacov, za ktoré zamestnávateľ zamestnancovi vyplatil daňový bonus a úhrnná suma daňového bonusu, ktorú zamestnávateľ zamestnancovi vyplatil v zdaňovacom období. Ak zamestnanec uplatňuje daňový bonus na viac ako 4 deti, v rovnakom členení ako je uvedené na r. 14, sa uvedú ostatné vyživované deti na druhej strane potvrdenia.
Potvrdenie o zdaniteľných príjmoch fyzickej osoby zo závislej činnosti na zdaňovacie obdobie roku 2019 / 224 kB

References: § 39
 § 5
 § 39
 § 43
 § 5
 § 5
 § 5
 § 5
 § 5

§ 152
 § 5
 § 29
 § 160
 § 5
 § 33